Lav et referat af nedenstående tekst:

Tekst:
15.650 kroner. Så meget kan dette års modtager af overskuddet fra DSB's modeltog på Aalborg Banegård i år se frem til. Og i år går pengene til den frivillige forening Børns Voksenvenner, der har til formål at skabe venskaber mellem børn og en ekstra fortrolig voksen. En voksen, der kan være en rollemodel i barnets hverdag. - Vi er meget glade for, at overskuddet går til Børns Voksenvenner i år. Og der er ingen tvivl om, at pengene skal gå til flere aktiviteter mellem børn og voksne, som bidrager til et større fællesskab, siger Birgit Klitgaard Leong, der er regionskonsulent ved Børns Voksenvenner. - Gør en afgørende forskel Overrækkelsen af dette års overskud sker i år af Nuuradiin S. Hussein, rådmand for Job og Velfærd i Aalborg Kommune. - Børn og unges trivsel er i den grad udfordret. Her gør Børns Voksenvenner en afgørende forskel for børn og unge, der savner voksne rollemodeller, der har tid og overskud til at deltage i fælles aktiviteter med dem. Netop fællesskabet mellem det enkelte barn og en ressourcestærk voksen har ofte en livslang betydning, siger han. Foreningen har allerede fundet et formål til pengene. - Vi har lange ventelister fra børn og familier, der mangler en ekstra voksen. Derfor vil nogle af pengene også gå til at rekruttere flere frivillige, så vi på den måde kan hjælpe endnu flere børn og deres familier, siger Birgit Klitgaard Leong. Alle er velkomne til se overrækkelsen fredag 2. december kl. 14.00 ved modeljernbanen på Aalborg Banegård.

Referat:
Traditionen tro uddeler DSB hvert år overskuddet fra deres lille modelbane, der står i ankomsthallen på Aalborg Banegård.